Öt éjszakát töltöttünk a suite Nicolai-ban. Daniela és Alessandro a házigazdák maximálisan segítőkészek és kedvesek voltak. Egy apró technikai problémát hihetetlenül gyorsan javítottak, nem hagyták, hogy bármiben is hiányunk legyen. Bármikor fordulhattunk hozzájuk kérdéseinkkel, még az éttermi asztalfoglalásban is segítettek, és a reptérre is kivittek.
A lakás pont olyan, mint a képeken, szuper! Kényelmes, jól felszerelt, tiszta és minden igényünknek megfelelt. Különösen kedves gesztus volt számunkra, hogy borral, a hűtőben üdítőkkel, friss gyümölccsel és ropogtatnivalóval vártak. Reggelit a közeli bárban kaptunk. A lakás fénypontja a jacuzzi és a hatalmas terasz, ahol esténként kellemesen borozgattunk. Elhelyezkedése is szuper, a vonatállomás és a történelmi városrész is 10-15 perc sétára van. Ideális annak, aki vonattal szeretné bejárni a környéket (vonatjegy a közeli városokba 3-4 € személyenként). Mindenkinek csak ajánlani tudjuk a szállást!